เจษ ไหปลาร้าแตก มีสาวคอยดูแล
ไม่เปิดตัวแรงเกรงใจฝ่ายหญิง รอให้ถึงเวลาจริงจัง,โหมฟิตออกกำลังกายหนักซะจนกระดูกไหปลาร้าแตก แถมไม่รู้ว่ามีสาวคอยดูแลรึเปล่าเพราะไม่ค่อยมีใครรู้เรื่องราวความรักของพระเอกหนุ่ม เจษ-เจษฎ์พิพัฒ ติละพรพัฒน์ ที่เจ้าตัวขอเก็บเรื่องหัวใจไว้ ล่าสุดเจอ เจษ มาร่วมงานบวงสรวงเปิดกล้องละคร มายาพิศวาส ที่อาคารจีเอ็มเอ็ม แกรมมี่ เลยต้องอัปเดตอาการไหปลาร้าแตก? ยังไม่ดีขึ้นเลย หมอเพิ่งบอกว่าต้องรอสัก 2-3 เดือนกระดูกมันถึงเชื่อมกันสนิท ช่วงนี้ออกกำลังกายก็ทำได้แค่คาร์ดิโอ ปั่นจักรยาน วิ่ง แต่ฟิตเนสยกเวทยังไม่ได้ อาการปวดมันจะจี๊ดๆไปหาคุณหมอเดือนละครั้ง ผลกับการใช้ชีวิตก็ถ้านอนทับแขนตื่นเช้ามาก็จะเจ็บ ผลกับการทำงานยังไม่เจอ ไม่น่าจะมีอะไร แต่เรื่องนี้เล่นเป็นตำรวจเป็นยังไงเดี๋ยวจะมาบอกแต่มันยังไม่ถึงขั้นเจ็บจนใช้ไม่ได้ คุณหมอบอกว่าถ้าทำอะไรแล้วไม่เจ็บคือทำได้หมด ไม่ถึงต้องผ่าตัดครับ เพราะมันแค่ร้าว แค่แตก ไม่ถึงขั้นหัก โอกาสหายร้อยเปอร์เซ็นต์ก็อาจจะมีครับ แฟนสาวดูแลยังไงบ้าง? เพื่อนครับๆ (ยิ้ม) เค้าก็บอกว่าอย่าเล่นหนัก คือเราต้องออกกำลังกายอยู่แล้วมันเป็นอาชีพเรา เราก็ทำเท่าที่ทำได้,เมื่อไหร่จะใจอ่อนเรียกแฟนกับสาวที่คุย? ผมว่าเมื่อเราจริงจังกับเรื่องนี้ร้อยเปอร์เซ็นต์ให้มันเป็นเรื่องหลักในชีวิต กลัวเค้าคิดว่าเราไม่จริงจังกับเค้ารึเปล่า? ตอนนี้เราจริงจังกับงานกับครอบครัว เราก็พยายามทำงานของเราให้ดีและดูแลครอบครัวตัวเองไปก่อน เค้าเข้าใจเรามั้ยที่เราไม่ค่อยเปิดหรือไม่ค่อยพูดถึง? เราคุยกันแล้วครับ เรารู้สึกว่าในอาชีพเราและในความเหมาะสมเป็นแบบนี้ดีกว่าคือก็ไม่ได้เงียบนะ ถ้าในสังคมทั่วไปถ้าได้เจอกันก็ไปไหนมาไหนด้วยกันปกติ กับสื่อก็พูดเท่าที่ต้องพูด เพราะเราเกรงใจเค้าหรือเกรงใจครอบครัวเค้า? ใช่ๆ ผมเกรงใจเค้าและครอบครัวเค้า ก็มีโอกาสเคยเจอแล้ว มีถ่ายรูปคู่กันไว้บ้างมั้ย? มีบ้างครับ วันเกิดหรือวันวาเลนไทน์จะเปิดตัวมั้ย? ก็ถ้าเป็นเทศกาลก็ตามความเหมาะสม ไม่ให้มันน้อยจนหายไปเลยเหมือนเค้าไม่มีตัวตนก็ไม่ใช่ แต่ก็ไม่ใช่จะลงอะไรนักหนา เคยทำแว้บๆ แต่พี่อาจจะไม่รู้ (หัวเราะ) เค้าหึงหรือหวงเราบ้างมั้ย? ไม่ค่อยนะครับ ผมน่าไว้ใจ (ยิ้ม) ก็ราบรื่นดี แต่พอมีความรักก็ทำให้เราดูสีหน้าสดใสมากขึ้น? จริงๆแล้วคนเรา คิดบวกไว้ก่อนเป็นเรื่องที่ดี เมื่อก่อนผมก็เป็นคนเครียดคนนึง แต่ก็รู้สึกว่าเครียดไปมันก็ไม่เป็นผลดี ก็เลยร่าเริง พยายามคิดบวก,เค้ามีส่วนทำให้เราคิดบวกมั้ย? เกี่ยวนะครับแต่ก็เป็นส่วนนึง คนเรายิ่งโต ยิ่งควรเข้าใจทุกอย่าง มีเวลาเจอกันบ้างมั้ย? น้อยครับ ทำงานเยอะ ถามว่าคิดถึงเรื่องแต่งงานมั้ย มันเป็นเรื่องอนาคตแต่ส่วนตัวผมอยากแต่งงานอยู่แล้วแต่ไม่ได้คิดว่าต้องเมื่อไหร่ ตอนนี้ฝ่ายหญิงแพลนทำอะไรอยู่? เค้าน่าจะไปเรียนต่อ แพลนมานานแล้ว คิดว่าอาจจะไปยุโรป กลัวเรื่องความห่างมั้ย? นิดนึงแต่ก็ต้องเข้าใจเหมือนเค้ากลัวมั้ยเวลาเราเจอดาราผู้หญิง สุดท้ายก็ต้องเชื่อใจกัน ก็เลือกเชื่อใจตั้งแต่ตอนนี้ เค้าไปเรียนนานแค่ไหน? อาจจะเรียนใบละปี เค้าว่าจะเรียน 2 ใบ แต่คงไม่ไปนานก็คงกลับมาเจอครอบครัวเจอเพื่อนเค้าบ้าง จะมีบินไปหามั้ย? ถ้าเพื่อนเค้าไป ก็อาจจะไป แต่ไม่ได้เจาะจงว่าจะไป ผมก็มีอะไรต้องทำ เราโตแล้วไม่ได้ต้องตัวติดกัน หรือคุยกันทุกวัน
โหมฟิตออกกำลังกายหนักซะจนกระดูกไหปลาร้าแตก แถมไม่รู้ว่ามีสาวคอยดูแลรึเปล่าเพราะไม่ค่อยมีใครรู้เรื่องราวความรักของพระเอกหนุ่ม เจษ-เจษฎ์พิพัฒ ติละพรพัฒน์
เจษ เจษฎ์พิพัฒ ติละพรพัฒน์,กระดูกไหปลาร้าแตก,ออกกำลังกายหนัก,มายาพิศวาส,ความรัก